
Puhangu tänaval asuvatele kinnistutele uute aadresside määramine 

1. Asjaolud ja menetluse käik

Narva Linnavolikogu 06.12.2007.a. otsusega nr 432 kehtestati Puškini tn 64 maa-ala detailplaneering, mille alusel jagati planeeritav maa-ala kruntideks. 
Narva  Linnavalitsuse 19.03.2008 korraldusega nr 358-k määrati eelmainitud kruntide vahelisele liiklusmaale aadressid: Narva linn, Tuisu tn ja Puhangu tn.
Kinnistud, aadressidega Päikese tn 12a (katastritunnus 51104:002:0063), Päikese tn 13a (katastritunnus 51104:002:0115), Päikese tn 15a (katastritunnus 51104:002:0066), Päikese tn 17a (katastritunnus 51104:002:0022), Päikese tn 19a (katastritunnus 51104:002:0051) ja Päikese tn 21a (katastritunnus 51104:002:0065) asuvad tegelikult  Puškini tn 64 maa-ala detailplaneeringu tulemusel Puhangu tänaval.  
Kuna kohanime määramisel tuleb eelistada nime, mis on paikkonnas tuntud ja levinud ning ka paikkonnaga seonduvaid kohanimesid, siis on otstarbekas ümber nimetada Puhangu tänaval asuvate kinnistute aadressid.
2. Õiguslikud alused
2.1  Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l  järgi korraldab kohanime määramise ja teeb otsuse omal algatusel füüsilise või juriidilise isiku kirjaliku taotluse alusel;
2.2 Kohanimeseaduse § 7 lõike 1 punkti 1 kohaselt ametlikku kohanime peab muutma, kui see on vastuolus käesoleva seaduse 3. peatüki nõuetega;  
2.3 Kohanimeseaduse § 13 lõike 1 kohaselt Kohanime määramisel tuleb eelistada nime, mis on paikkonnas tuntud.
2.4 Kohaliku omavalitsuse korralduse seadus § 30 lõike 1 punkti 3 kohaselt valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
3. Otsus

 Määrata skeemi järgi kinnistutele aadressid järgmiselt: 
3.1 kinnistule (katastritunnus 51104:002:0063) aadress Narva linn, Puhangu tänav 6,
3.2 kinnistule (katastritunnus 51104:002:0115) aadress Narva linn, Puhangu tänav 8,
3.3 kinnistule (katastritunnus 51104:002:0066) aadress Narva linn, Puhangu tänav 10,
3.4 kinnistule (katastritunnus 51104:002:0022) aadress Narva linn, Puhangu tänav 12,
3.5 kinnistule (katastritunnus 51104:002:0051) aadress Narva linn, Puhangu tänav 14,
3.6 kinnistule (katastritunnus 51104:002:0065) aadress Narva linn, Puhangu tänav 16. 

4. Rakendussätted
4.1 Tunnistada kehtetuks aadressid Päikese tn 12a, Päikese tn 13a, Päikese tn 15a, Päikese tn 17a, Päikese tn 19a ja Päikese tn 21a;
4.2 Teha käesolev korraldus Narva Linnavalitsuse Arhitektuuri- ja Linnaplaneerimise Ametil teatavaks punktis 3 mainitud kinnistute omanikele.

4.3 Käesolev korraldus jõustub seadusega sätestatud korras.
4.4 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

Tarmo Tammiste

Linnapea

